**ROMANIA**

**JUDETUL TIMIS**

**MUNICIPIUL TIMISOARA**

**CONSILIUL LOCAL**

**PROCES - VERBAL**

**Încheiat azi 22.02.2022 cu ocazia şedinţei ordinare a**

**Consiliului Local al Municipiului Timişoara**

**Preşedinte de şedinţă –DL. Viceprimar Tabara Amanar Cosmin Gabriel**

**Din cei de 27 de consilieri au fost prezenţi 27**

**Din partea executivului participă: domnul primar Dominic Fritz, dl. viceprimar Tabără Amânar Cosmin Gabriel, domnul viceprimar Ruben Lațcău și pt. Secretar General - doamna Simona Dragoi**

**Şedinţa a fost convocată prin Dispoziţia Primarului nr. 285/16.02.2022**

**Anexă**

**La Dispoziția nr.285**

**Din data de 16.02.2022**

1. Aprobarea Proceselor Verbale ale ședințelor Consiliului Local al Municipiului Timișoara din 11.01.2022 și 25.01.2022.
2. Proiect de hotărâre privind aprobarea dobândirii de către Municipiul Timişoara, a imobilului-teren înscris în CF nr. 454188 Timișoara ce face obiectul renunţării la dreptul de proprietate de către Societatea MC INVEST VEST S.R.L. și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum.
3. Proiect de hotărâre privind atribuirea în folosință gratuită către Casa de Cultură a Municipiului Timişoara, a spaţiilor situate în Timişoara, Piaţa Plevnei nr. 1, str. Gen. Berthelot nr. 6, Bd. Take Ionescu nr. 44, respectiv Sala Lira situată în str. 16 Decembrie nr. 8 (Miron Costin nr. 2), pe o perioadă de 10 ani**.**
4. Proiect de hotărâre privind aprobarea organizării și funcționării rețelei școlare a unităților de învățământ preuniversitar de stat și particular de pe raza Municipiului Timișoara, pentru anul școlar 2022-2023.
5. Proiect de hotărâre privind aprobarea criteriilor pentru stabilirea ordinii de prioritate în soluționarea cererilor și în repartizarea locuințelor construite de către Agenția Națională pentru Locuințe în municipiul Timișoara, destinate închirierii în mod exclusiv specialiștilor din sănătate.
6. Proiect de hotărâre privind aprobarea criteriilor pentru stabilirea ordinii de prioritate în soluționarea cererilor de locuință și în repartizarea locuințelor pentru tineri, destinate închirierii, construite de către Agenția Națională pentru Locuințe   
   în municipiul Timișoara.
7. Proiect de hotărâre privind modificarea componenței Comisiei de analiză a spațiilor cu altă destinație decât aceea de locuință, situate în imobile proprietatea Municipiului Timișoara precum și în proprietatea Statului Român, în administrarea Consiliului Local al Municipiului Timișoara, constituită prin Hotărârea Consiliului Local nr. 12/26.06.2012 și modificată prin Hotărârea Consiliului Local nr. 122/13.04.2021.
8. Proiect de hotărâre privind împuternicirea Comisiei de Negociere cu Terţii a Consiliului Local, în vederea negocierii cuantumului chiriei și perioadei de închiriere pentru etajul I al imobilului situat în Timişoara, Str. Alexandru Odobescu nr. 1, în care funcţionează Clinica de Obstetrică – Ginecologie din cadrul Spitalului Clinic Municipal de Urgenţă Timişoara.
9. Proiect de hotărâre privind împuternicirea Comisiei de Negociere cu Terţii a Consiliului Local, în vederea negocierii închirierii imobilului situat în Timişoara, str. Martir Leontina Bînciu nr.5, în care se desfășoară activitatea Grădiniţei cu Program Prelungit nr.19, arondată la Grădiniţa cu Program Prelungit nr. 33.
10. Proiect de hotărâre privind împuternicirea Comisiei de Negociere cu Terţii a Consiliului Local, în vederea negocierii cuantumului chiriei și perioadei de închiriere pentru imobilul situat în Timişoara, Bv. Revoluţiei 1989 nr. 12 în care funcţionează Clinica de Cardiologie – ASCAR din cadrul Spitalului Clinic Municipal de Urgenţă Timişoara.
11. Alegerea președintelui ședințelor Consiliului Local al Municipiului Timișoara din lunile martie, aprilie și mai 2022.
12. Plângerea prealabilă nr. SC2022 – 1791/26.01.2022 a doamnei Tăranu Claudia Camelia prin care se solicită revocarea în parte a Hotărârii Consiliului Local nr. 540/23.12.2021 privind majorarea cu 300% a impozitului pe clădiri începând cu anul 2022, pentru imobilul situat în Timișoara, Florimund Mercy nr.4, ca urmare a constatării stării tehnice de clădire neîngrijită.
13. Plângerea prealabilă nr. SC2022 – 2099/31.01.2022 a numiților Stefani Emanuel-Viorel și Stefani Oana-Patricia prin care se solicită revocarea în parte a Hotărârii Consiliului Local nr. 538/23.12.2021 privind majorarea cu 300% a impozitului pe clădiri începând cu anul 2022, pentru imobilul situate în Timișoara, Str. Mărășești nr.12, ca urmare a constatării stării tehnice de clădire neîngrijită.
14. Plângerea prealabilă nr. SC2022 – 2020/28.01.2022 a numiților Olariu Gheorghe, Olariu Fira și Staiculescu Călin, prin care se solicită revocarea Hotărârii Consiliului Local nr. 540/23.12.2021 privind majorarea cu 300% a impozitului pe clădiri începând cu anul 2022, pentru imobilul situate în Timișoara, Florimund Mercy nr. 4, ca urmare a constatării stării tehnice de clădire neîngrijită.
15. Plângerea prealabilă nr. SC2022 – 2975/08.02.2022 a doamnei Dănoiu Oana prin avocet Radu Simionovici, prin care se solicită revocarea în parte a Hotărârii Consiliului Local nr. 459/16.12.2021 privind stabilirea impozitelor și taxelor locale în Municipiul Timișoara pentru anul 2022.
16. Plângerea prealabilă nr. SC2022 – 2974/08.02.2022 a S.C. EUSKALTEL S.R.L. prin avocat Radu Simionovici, prin care se solicită revocarea în parte a Hotărârii Consiliului Local nr. 459/16.12.2021 privind stabilirea impozitelor și taxelor locale în Municipiul Timișoara pentru anul 2022.
17. Plângerea prealabilă nr. SC2022 – 2971/08.02.2022 a domnului Peia Bogdan prin avocat Radu Simionovici, prin care se solicită revocarea în parte a Hotărârii Consiliului Local nr. 459/16.12.2021 privind stabilirea impozitelor și taxelor locale în Municipiul Timișoara pentru anul 2022.
18. Adresa nr. SC2022-2784/04.02.2021 a S.C. Colterm S.A privind Raportul de control nr. 26210/23.12.2021 și Decizia nr. 59/20.01.2022 emise de directorul Camerei de Conturi, încheiate în urma acțiunii de control cu tema ”Verificări cu privire la aspecte legate de gestionarea elementelor patrimoniale ale entității” la Compania Locală de Termoficare S.A- în Insolvență.
19. Raport de activitate pentru anul 2021 al doamnei consilier Ana Munteanu, cu nr.CS2022-2/07.02.2022.
20. Interpelările consilierilor locali.

Proiectele de hotărâre înscrise pe Proiectul ordinii de zi au fost inițiate de Primarul Municipiului Timișoara – domnul Dominic Fritz, și au fost trimise spre avizare comisiilor pe domenii de specialitate ale Consiliului Local al Municipiului Timișoara.

**ANEXĂ LA PROIECTUL ORDINII DE ZI DIN DATA DE 22.02.2022**

1. Privind aprobarea Protocolului de colaborare între Municipiul Timișoara și Asociația  Institutul Intercultural Timișoara, respectiv Fundația Județeană pentru Tineret Timiș în scopul promovării Campaniei de buget participativ “Timișoara Decide!”

1. Adresa nr. SJ2022-304/14.02.2022 a Direcției Clădiri, Terenuri și Dotări Diverse, Compartiment Spații cu altă destinație , privind nominalizarea a 3 membri titulari și 2 membri supleanți în cadrul Comisiei pentru vânzarea spațiilor comerciale sau de prestări servicii ce cad sub incidența Legii nr. 550/14.10.2002.

1. Proiect de hotărâre privind desemnarea reprezentanților Consiliului Local al Municipiului Timișoara în Comisia de evaluare a probei de interviu, a concursului pentru ocuparea funcțiilor vacante de director și director adjunct din unitățile de învățământ preuniversitar de stat de pe raza municipiului Timișoara, sesiunea ianuarie-aprilie 2022.

1. Proiect de hotărâre privind  reatribuirea cu contract de închiriere, pe o perioadă de un an a spațiului situat în Timișoara ,str. Proclamația de la Timișoara , nr.1, ap.1,  către  ASOCIAȚIA CIVICĂ ȘI UMANITARĂ MÂNA AJUTĂTOARE – ACUMA**.**

1. Proiect de hotărâre privind aprobarea Planului de selecție – componentă integrală, Profilului Consiliului de Administrație și Profilului Personalizat al membrilor Consiliului de Administrație al SC Drumuri Municipale Timișoara S.A.

1. Proiect de hotărâre privind aprobarea documentației tehnico-economice-faza SF pentru obiectivul „Amenajare teren de fotbal situate în Timișoara , str. Mircea cel Bătrân, nr. 114.

**DL. TABĂRĂ**: Bună ziua! Putem începe. Supunem la vot anexa la proiectul ordinii de zi. Aceasta are 6 puncte.

- 26 voturi pentru

Supunem la vot întreaga ordine de zi cu anexa la proiectul ordinii de zi.

- 26 voturi pentru

**PUNCTUL 1 AL ORDINII DE ZI**

**Aprobarea Proceselor  Verbale ale ședințelor Consiliului Local al Municipiului Timișoara din 11.01.2022 și 25.01.2022.**

**DL. TABĂRĂ**:

- 26 voturi pentru

**PUNCTUL 2 AL ORDINII DE ZI**

**Proiect de hotărâre privind aprobarea dobândirii de către Municipiul Timişoara, a imobilului-teren înscris în  CF nr. 454188 Timișoara ce face obiectul renunţării la dreptul de proprietate de către Societatea MC INVEST VEST S.R.L. și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum.**

**DL. ȚOANCĂ**: Nu am discuții la acest punct. Aș vrea să întreb secretariatul de ce am votat două procese verbale de la două ședințe și nu am votat la ședința precedentă procesul verbal de la începutul lunii și așa mai departe. Ce s-a întâmplat? Nu e tocmai normal să votăm într-o ședință cu întârziere procesele verbale de la două ședințe și nu de la una singură.

**DNA. DRĂGOI**: Au fost redactate cu câteva zile întârziere ultimul proces verbal, de aceea nu l-ați avut. Au fost acele ședințe mai lungi puțin.

**DL. MOȘIU**: Aș vrea să întreb dacă acest teren are utilitățile trase sau nu, pentru că în momentul în care se donează primăriei așa cum știți, primăria se încarcă cu niște costuri și va fi obligată să traga infrastrctura stradală, apă,telefonie, gaz etc. Orice donație a unui dezvoltator nu se face gratuit. Dacă sunt trase utilitățile e în ordine, dacă nu sunt revine obligația primăriei să o facă.

**DL. NEGRIȘANU**: Pe anexa la proiect există un plan de acțiune. Acesta e un PUZ aprobat în 2019 din câte înțeleg și dezvoltatorul își asumă realizarea acceselor, deci nu a drumului propriu zis și partea de infrastructură edilitară, respectiv rețeaua de electrice, deci probabil drumurile propriu zise vor rămâne în sarcina primăriei.

**DL. MOȘIU**: Eu nu vorbeam de drumuri. Vorbeam de apă, canal, electricitate etc.

**DL. NEGRIȘANU**: În planul de acțiune scrie că și le asumă dezvoltatorul să le facă până în 2023.

**DL. MOȘIU**: Cum să și le asume dacă drumul nu e al lui? Adică glumim sau ce faceți? Cum să le facă pe teritoriul primăriei? El nu are cum să obțină vreo autorizare, în calitate de ce? Doar dacă îl notificați și îl obligați prin nu știu ce, să faceți o evaluare a lucrărilor. Cum și le asumă dacă drumul nu mai e al lui. De ce nu cedează drumul după ce le face? Drumul se sparge înainte de asfaltare care așa cum spuneți dvs.,primăria ca și bonus o va face. Nu e mai logic prima dată să facă utilitățile și după primăria să asfalteze?

**DL. NEGRIȘANU**: PUZ-ul e aprobat de dvs., în 2020 la început, dar asta face parte din discuție. Utilitățile se pot face pe domeniul public al primăriei prin autorizație de construcție, prevede legea. Se obține autorizație de construcție în numele primăriei.

**DL. MOȘIU**: Nu vorbim de racord.

**DL. NEGRIȘANU**: Toate lucrările edilitare ale unei investiții se pot trage pe domeniul public prin extinderi de rețele, obținând privatul o autorizație de construcție pe domeniul public.

**DL. MOȘIU**: De ce nu donează acest teren după ce se trag? Aveți vreun răspuns?

**DL. NEGRIȘANU**: Pentru că așa ați aprobat PUZ-ul.

**DL. MOȘIU**: Am înțeles că aveți probleme cu multe PUZ-uri. Nu puteați să vă sesizați dacă a fost o eroare?

**DL. ȚOANCĂ**: De fiecare dată colegul Moșiu pune același fel de întrebare, iar răspunsurile ne plasează în zone diferite care țin de planurile de acțiune asumate de dezvoltatori imobiliari. Sunt dezvoltatori care se plâng că sunt obligați să doneze bucăți întregi de teren pentru drumuri și construcții edilitare aferente fără a primi bani. Eu aș propune și vorbesc de data aceasta foarte serios, aș propune atât domnului Moșiu, cât și domnului Negrișanu să gândim un proiect de HCL pe care să îl asumăm cu toții în care să obligăm sau să gândim niște reglementări mult mai stricte în care acest tip de donații într-adevăr să vină după ce au toate utilitățile și să lase primăria într-o zonă neutra financiar, să nu mai oblige primăria să asume construcțiile edilitare. Dacă facem acest demers trebuie să îl asumăm cu toții fie la regulamentul de urbanism fie pur și simplu un poiect de HCL. Nu știu dacă sunt interese, pentru că la fel toate tipurile de PUZ-uri care produc efecte au această prevedere să cedeze drumuri, să doneze în ghilimele, sau să cedeze, nu știu cum e juridic, drumuri la primărie. Haideți să gândim o formulă coerentă și să o implementăm în Timișoara. Asta ca promovare pentru colegii mei pentru proiectele de hotărâri viitoare de acest tip. Eu mi-aș asuma și cred că și colegii mei din grup, nu vreau sa vorbesc în numele altora, daca e bine argumentată. E interesul bugeului Timișoarei și aduce rigoare și sistematizare în zona imobiliară.

**DL. PIRMAR**: Mulțumesc pentru propunere. Vreau să vă informez că Direcția de Urbanism lucrează la un cadru mai larg de reglementări tocmai ca să pună niște lucruri pe hârtie și să le votăm în Consiliul Local printre altele și această întrebare, dar acum vorbim de PUZ-uri care s-au aprobat în mandatul anterior, cel puțin știu de când e dl. arhitect șef Almăjan el e foarte atent la fiecare plan de acțiune și PUZ să nu cumva încarce municipiul cu niște sarcini sau costuri care ar trebui să fie suportate de dezvoltator. Se lucrează la o reglementare mai largă care o să privească și spațiile verzi etc. și în curând o să putem veni cu o propunere și să o dezbatem și în Consiliul Local și poate chiar o debatem la o ședință informală înainte să o punem la vot.

**DL. TABĂRĂ**: Eu sunt total de acord și mi-ar plăcea să lucrăm toți împreună la un astfel de proiect, sunt de acord și cu ce a spus dl. primar, dar aș vrea ca dezbaterea să o avem înainte de un Consiliu Local și în Consiliu doar să o votăm, pentru ca toate discuțiile să le facem în birouri în spatele ușilor și să nu dezbatem public în ședință.

**DNA. ROMOCEAN**: Vreau să îl întreb pe dl. Moșiu câte mandate a avut până acum, pentru că se comportă ca și cum ar fi în prima lună de mandat.

**DL. MOȘIU**: Vă dau detalii în privat, dacă nu folosiți netul.

**DL. TABĂRĂ**: Vă rog să vă rezumați la punctul de pe ordinea de zi.

**DNA. ROMOCEAN**: Aceste PUZ-uri au un plan de acțiune, este un PUZ aprobat când dvs. ați fost consilier. În momentul când a ajuns în comisii puteați să studiați materialul și să puneți întrebările în cunoștință de cauză.

**DL. MOȘIU**: E ca și în cazul Igiena. Eu atrag atenția asupra cheltuirii banului public.

**DL. LAȚCĂU**: DL. Moșiu nu poate fi întrerupt? Poate să i-a cuvântul pe ce teme dorește?

**DL. TABĂRĂ**: L-am întrerupt și pe el.

**DL. NEGRIȘANU**: Vreau să răspund domnului Țoancă și domnului Moșiu. Planurile de acțiune pe PUZ-urile de când avem arhitect șef nou toate au această mențiune legată de infrastructura rutiera. De la data iunie 2021 să zicem, toate planurile de acțiune care vor veni pentru a fi aprobate împreună cu PUZ-urile au această mențiune legată de infrastructură. Ce facem noi acum și preluăm toate aceste drumuri sunt PUZ-uri deja aprobate și planuri de acțiune. De acum în colo va fi bine.

**DL. STANA**: Înțeleg eu bine sau nu că PUZ-ul e făcut în vechea legislatură, PNL, așa că nu înțeleg ce interese ar avea cineva. Și să terminăm cu apelativele ”domnișoara, domnișorică” și invitarea în privat a colegelor noastre, că sunt sigur că dna. Romocean dacă vrea să vă invite undeva, dar nu cred poate să o facă. Dacă vreți mă văd eu cu dvs. în privat dl. Moșiu, că poate suntem așa mai dragi unul altuia. Să nu coborâm nivelul, căci se uită cetățenii la noi. Să nu mai fim aluzivi.

**DL. MOȘIU**: Sunt politicos, dl. Stana. Dvs. sunteți obișnuit cu ”tovarășe”.

**DL. STANA**: Îmi aud asta de nu știu câte ori de la consilierii PNL. Toată familia mea a suferit din cauza comuniștilor. Cum vă permiteți dvs. să îmi spuneți așa ceva? Am 3 membri din familia mea în închisorile comuniste și dvs. îndrăzniți să mă faceți pe mine ”tovarăș”?

**DL. TABĂRĂ:** O mențiune, PUZ-ul nu l-a făcut PNL-ul. O fi fost votat atunci.

**DL. DIACONU**: E o formă de respect pentru cetățeni și să ai proprietatea termenilor, dl. Stana. Consiliul Local aprobă PUZ-uri, nu face PUZ-uri.

**DL. STANA**: Știți foarte bine ce am vrut să spun, dl. Diaconu.

**DL. SANDU**: Vreau să îl întreb pe dl. Negrișanu dacă există o ordine a acțiunilor care trebuie îndeplinite în planul de acțiune, adică terenul trebuie cedat înainte de efectuarea lucrărilor? Este specificați expres această obligație de a ceda, dona primăriei acel teren înainte de efectuarea lucrărilor de infrastructură? Pentru că dacă această obligație nu e în mod expres în ordinea operațiilor atunci foarte ușor, depinde doar de plenul consiliului să amânăm această acceptare de donație până după ce se efectuează lucrările. Oricum la drum nu se poate lucra pentru infrastructură înainte de a avea utilitățile trase. O normalitate a acestor pași ar fi: executarea de către investitor a infrastructurii, cedarea pentru executare a drumului, acceptarea primăriei și executarea carosabilului etc.

**DL. LAȚCĂU**: Aici e vorba de un PUZ care a fost aprobat în vechea legislatură, deci dl. Sandu și dl. Moșiu, decanii de experiență l-au votat, l-au cunoscut și asumat. Mă bucur că am descoperit acum acest organ al interesului public și dintr-o dată ne interesează cum se aplică,dacă se aplică, care sunt pașii din planurile de acțiune din PUZ-urile pe care le votăm. Sigur toți suntem deschiși la o astfel de propunere prin care să ne asigurăm că dezvoltatorii își fac treaba și își asumă costurile pe care ei trebuie să și le asume pentru utilități sau drumuri, dar haideți totuși dl. Moșiu și dl. Sandu pentru hcl-urile pe care dvs. le-ați votat să nu îi luați la ros pe alții.

**DL. SANDU**: Am avut o întrebare pentru dl. Negrișanu, nu ați răspuns la ea.

**DL. TABĂRĂ:** Haideți să supunem la vot proiectul.

- 23 voturi pentru

- 3 abțineri.

**PUNCTUL 3 AL ORDINII DE ZI**

**Proiect de hotărâre privind atribuirea în folosință gratuită către Casa de Cultură a Municipiului Timişoara, a spaţiilor situate  în Timişoara, Piaţa Plevnei nr. 1, str. Gen. Berthelot nr. 6,  Bd. Take Ionescu nr. 44, respectiv Sala Lira  situată în str. 16 Decembrie nr. 8 (Miron Costin nr. 2), pe o perioadă de 10 ani.**

**DL. TABĂRĂ:** Aici avem o singură problemă. Trebuie să corelăm, pentru că în proiectul de hotărâre e trecut ”contract de comodat” la art. 2: ”se aprobă încheierea contractului de comodat conform modelului cadru anexa 1” și aici trebuie să corelăm cu folosința, contract de folosință cum este actualizat, folosință gratuită.

**DNA. ROMOCEAN**: Pe drive este pus, contract de dare în folosință gratuită.

**DL. TABĂRĂ**: Doar că în proiectul de hotărâre a fost urcat cu contract de comodat. S-a făcut corectura?

**DNA. ROMOCEAN**: Au depus completarea colegii.

**DL. TABĂRĂ**: Supunem la vot.

- 23 voturi pentru

**PUNCTUL 4 AL ORDINII DE ZI**

**Proiect de hotărâre privind  aprobarea organizării  și funcționării rețelei școlare a unităților de învățământ preuniversitar de stat și particular de pe raza Municipiului Timișoara, pentru anul școlar 2022-2023.**

**DL. PRIMAR**: Aș vrea să retrag acest proiect de pe ordinea de zi, pentru că m-au informat colegii din aparatul de speciașitate că mai urmează să propună încă o schimbare și oricum mai avem o lună până când putem să facem această reorganizare, cred că în aprilie.

**PUNCTUL 5 AL ORDINII DE ZI**

**Proiect de hotărâre privind aprobarea criteriilor pentru stabilirea ordinii de prioritate în soluționarea cererilor și în repartizarea locuințelor construite de către Agenția Națională pentru Locuințe în municipiul Timișoara, destinate închirierii în mod exclusiv specialiștilor din sănătate.**

**DL. TABĂRĂ**: Supunem la vot.

- 26 voturi pentru

**PUNCTUL 6 AL ORDINII DE ZI**

**Proiect de hotărâre privind aprobarea criteriilor pentru stabilirea ordinii de prioritate în soluționarea cererilor de locuință și în repartizarea locuințelor pentru tineri, destinate închirierii, construite de către Agenția Națională pentru Locuințe   
în municipiul Timișoara.**

**DL. TABĂRĂ**: Supunem la vot.

- 25 voturi pentru

**PUNCTUL 7 AL ORDINII DE ZI**

**Proiect de hotărâre  privind modificarea componenței Comisiei de analiză a spațiilor cu altă destinație decât aceea de locuință, situate în imobile proprietatea  Municipiului Timișoara precum și în proprietatea Statului Român, în administrarea Consiliului Local al Municipiului Timișoara, constituită prin Hotărârea Consiliului Local nr. 12/26.06.2012 și modificată prin Hotărârea Consiliului Local nr. 122/13.04.2021.**

**DL. TABĂRĂ**: Urma să supunem la vot amendamentul domnului Țoancă și propunerile dacă sunt mai multe, pe platforma Zeus, dacă azi funcționează. Da, funcționează. Atunci haideți să votăm prima dată amendamentul. Dl. Țoanăc făcusem amendamentul cu privire la componența comisie să fie compusă din 4 consilieri, nu 3. Să rămână 4 consilieri.

Supunem la vot amendamentul domnului Țoancă. Haideți să voăm nominal.

Voturi pentru: Barabas, Căldăraru, Craina, Diaconu, Iliescu, Lăpădatu, Lulciuc, Mariș, Moșiu, Sandu, Szatmari, Tabără, Țoancă.

Voturi împotrivă: Boldura, David, Gonzalez, Ilca, Lațcău, Merean, Meșter, Militaru, Munteanu, Negrșanu, Romocean, Stana, Szilagyi.

- 13 voturi pentru

- 14 voturi împotrivă

Amendamentul a căzut.

Facem propuneri.

**DL. LULCIUC**: PNL propune pe Lucian Căldăraru.

**DNA. ROMOCEAN**: Propun pe dna. Militaru.

**DL. NEGRIȘANU**: Propun pe dna. Romocean.

**DL. ȚOANCĂ**: Propun pe dna. Iliescu.

**DL. TABĂRĂ**: Trecem la vot. Avem pe dl. Căldăraru, dna. Militaru, dna. Romocean, dna. Iliescu, pentru 3 locuri disponibile. Sunt toți cei 27 consilieri prezenți.

- 26 voturi pentru dl. Căldăraru

- 20 voturi pentru dna. Militaru

- 13 voturi pentru dna. Romocean

- 13 voturi pentru dna. Iliescu

Reluăm votul, facem balotaj pentru dna. Romocean și dna. Iliescu.

-

**Dl. TABĂRĂ**: Nu știu dacă putem supune în mod electronic la vot un alt punct.

**PUNCTUL 8 AL ORDINEI DE ZI:**

**Proiect de hotărâre privind împuternicirea Comisiei de Negociere cu Terţii a Consiliului Local, în vederea negocierii cuantumului chiriei și perioadei de închiriere pentru etajul I al imobilului situat în Timişoara, Str. Alexandru Odobescu nr. 1, în care funcţionează Clinica de Obstetrică – Ginecologie din cadrul Spitalului Clinic Municipal de Urgenţă Timişoara**.

**Dl. TABĂRĂ**: Supun la vot. 27 voturi pentru

**PUNCTUL 9 AL ORDINEI DE ZI:**

**Proiect de hotărâre privind împuternicirea Comisiei de Negociere cu Terţii a Consiliului Local, în vederea negocierii închirierii imobilului situat în Timişoara, str. Martir Leontina Bînciu nr. 5, în care se desfășoară activitatea Grădiniţei cu Program Prelungit nr.19, arondată la Grădiniţa cu Program Prelungit nr. 33.**

**Dna. LĂPĂDATU**: Fac parte din Consiliul de Administrație și cunosc situația. Clădirea a fost retrocedată în baza Legii nr.10/2001, fostul proprietar a decedat a lăsat clădirea moștenire avocatului său care e stabilit în Viena. A venit acum câțiva ani, a fost încântat de faptul că e o grădiniță. Deoarece clădirea e monument istoric nu s-a putut intervene și nu se pot face investiții majore. Proprietarul s-a angajat că va schimba geamurile, dar nu s-a întâmplat lucrul acesta. Clădirea are 1200 mp. sunt 260 de copii acolo, dar primăria plătește 4100 euro/lună chirie și contractual va expira în Aprilie 2022.

Eu vă rog ca la negocieri s-o invitați pe dna director pentru că ea cunoaște problema grădiniței și să obțineți angajamente din partea proprietarului. E reprezentat de un avocat, dar poate veni și dânsul. E necesară o *centrală* acolo, e necesară intervenția la *acoperiș și* la *instalația electrică*.

**TABĂRĂ**: Vom ține cont de aceste aspecte.

Supun la vot. 26 voturi pentru.

**PUNCTUL 10 AL ORDINEI DE ZI:**

**Proiect de hotărâre privind împuternicirea Comisiei de Negociere cu Terţii a Consiliului Local, în vederea negocierii cuantumului chiriei și perioadei de închiriere pentru imobilul situat în Timişoara, Bv. Revoluţiei 1989 nr. 12 în care funcţionează Clinica de Cardiologie – ASCAR din cadrul Spitalului Clinic Municipal de Urgenţă Timişoara**.

**Dl. TABĂRĂ**: Supun la vot.

-27 voturi pentru.

La votul secret. E-mailurile au fost trimise. Sunt 25 de voturi acum. Votul se termină la 6,30.

**PUNCTUL 11 AL ORDINEI DE ZI:**

**Alegerea Președintelui ședințelor Consiliului Local al Municipiului Timișoara din lunilemartie, aprilie și mai 2022**.

**Dna. ROMOCEAN**: Îlpropun pe dl. Ruben Lațcău.

**Dl. BARABAS**: Nu trebuia să fie dna. Iliescu? S-a schimbat?

**Dl.TABĂRĂ**: Democratic, principial asta era soluția. La început am spus că prima ședința va fi condusă de un reprezentant al USR, a doua de PNL, a treia de PSD a patra de către PRO-ROMÂNIA în ordinea nr.de consilieri locali. Ulterior s-a schimbat înțelegerea inițială și s-a hotărât să fie prima ședință, condusă de USR a doua de PNL a treia de PSD și să revenim într-o altă ordine urmând ca în locul PSD să vină PRO-ROMÂNIA fiindcă au mai puțini consilieri și sănu fie la egalitate toate partidele. Vedem cum va fi la vot. Democratic ar fi ca fiecare din noi să conducă ședințele, aceasta fiind o chestiune minoră, n-ar trebui să avem discuții contradictorii pe tema aceasta. Nu e un subiect care să nască controverse.

**Dl. ȚOANCĂ**: Noi liderii de grup am avut o discuție acum 6 luni în care am convenit acest tip de abordare și urma ca perioada Martie-Mai 2022 să revină PRO-ROMÂNIA. În acest context îl întreb pe dl. Lațcău și pe dl. Boldura dacă s-a întâmplat ceva și dacă acest tip de agrement de acum 6 luni se schimbă și dacă se schimbă, în ce sens se schimbă? Dacă mergem strict pe logica majorității sigur au mai fost 6 perioade de câte 3 luni mai sunt 10 perioade, sunt 16 într-un mandat de 4 ani din care după nr.de mandate obținute, aritmetica sună cam așa: 8 USR-PLUS, 5 PNL, 2-PSD, 1 PRO-ROMÂNIA. Dacă nu se dorește să se țină cont de această pondere pe care fiecare grup o are în consiliul local, lucrurile acestea ar trebui să le știm și să stabilim: de aici înainte votăm un singur președinte de ședință pentru că există ca la caiac-canoe 13+1 există o majoritate dar mie nu mi se pare că lucrurile nu ar trebui să stea așa pentru că în consiliile locale în ordine alfabetică conduc prin rotație toți consilierii. În comunitățile mici apucă să conducă toți și atunci e o împărțire echitabilă se ține cont și de aritmetica și ponderea votului. Îl întreb pe dl. Boldura dacă e o nouă abordare și dacă da, care e aceasta vizavi de ședințele de consiliu local pentru cele 10 perioade a câte trei luni.

**Dna. ROMOCEAN**: Eu voiam să spun că nu am asistat la discuția respectivă, dar știu de ea, am vrut doar să vă spun că nu văd de ce e bătută în cuie și dacă am stabilit că PRO-ROMÂNIA conduce la un moment dat o ședință trebuie neaparat sau ședințele trebuie neaparat musai să conducă aceste luni. Cred că putem fi mai maleabili la chestia asta și să nu luăm, exact cum a spus dl. Tabără nu e o chestie pentru care trebuie să ne batem sau să ne certăm. Dacă și asta a ajuns subiect de ceartă în consiliul local, e destul de grav.

**Dl.TABĂRĂ**: Asta era ordinea. Nu e un favor să fii președinte de ședință. Nu câștigi capital electoral, dar aș merge pe exercițiul democratic, suntem mulți tineri la primul mandat, aș insista să respectăm acea înțelegere tocmai că nu reprezintă o chestiune atât de importantă și nu văd de ce altă dată ar fi altfel decât acum.

Dl.**BARABAS**: Eu știu că am agreat chiar în plen să preia PRO-ROMÂNIA tura aceasta. De ce vrem să schimbăm?

**Dl.TABĂRĂ**: Aici e o chestie de ordine de respect pentru electorat.

**Dl. ȚOANCĂ**: Eu cred că nu avem nicio vină că într-un an și jumătates-au schimbat trei lideri de grup ai USR foarte bine că e o asemenea dinamică dar ar trebui să existe și o anumită coerență pentru că acum îmi amintesc ce spunea Dl. Barabas că după discuția ce am avut-o cei cinci în zona biroului d-lui Primar a fost o discuție și în plen, în același spirit PRO ROMÂNIA apoi se reia de la capăt USR, PNL, PSD. Au rămas 10 perioade a câte 3 luni, dintre care după calculele mele ce le-am făcut acum 6 luni cu dl. Boldura, 5- vă revin dvs, 3- colegilor de la PNL, 1-colegilor de la PRO ROMÂNIA și 1- PSD. Putem stabili de pe acum ordinea pentru că mai sunt 10. Alte consilii locale mai mici nu intră în genul aceasta de dispute pentru că pun în ordine alfabetică și se respectă și spiritul și litera legii. Și rezultatul și voința electoratului la alegerile locale precedente. Haideți să agreăm atunci cum vedeți dvs pentru că e clar că aveți o majoritate și eclar că dacă doriți puteți să fructificați de aici înainte prin intermediul votului cele 10 perioade de câte 3 luni. Dar să știm și să nu mai facem propuneri în plen. Mai ales că am mai vorbit de două ori în 6 luni.

**Dna. ROMOCEAN**: Oamenii din oraș nu sunt curioși cum ne certăm cine va fi următorul președinte de ședință.

**Dl.DIACONU**: Aș merge cu 8 ani în urmă și niciodată acest lucru nu s-a mai întâmplat în istoria consiliului local și au fost voturi cu mult maimultă tensiune decât avem noi aici și cu mult mai mare încărcătură și de fiecare dată chiar dacă era deranjant chiar dacă nimeni nu se bucură să aibă un președinte de ședință din partea opoziției, dar nu am făcut rabat de la regula de rotație a președinției la consiliul local. Indiferent de cât de greu ne-a fost din punctul acesta de vedere. Și nu au fost ședințe ușoare. Cred că e unul din puținele lucruri care să dea minima alură de dezbatere în consiliul local. Nu ar trebui renunțat atât de ușor la acest lucru pentru a fi, citez dna. Romocean: maleabil. Nu știu ce înseamnă maleabil în situația aceasta dar mi-e teamă că mai degrabă e lipsit de spirit democratic.

**Dl. MOȘIU**: Am aflat azi de la colega noastră că, cuvântul unor consilieri locali nu contează. Adică nu contează ce au stabilit liderii de grup în urmă cu 6 luni. Ce vor înțelege cetățenii când un consilier local spune: noi am glumit acum 6 luni. Suntem la ședințe de partid aici? Chiar nu vă dați seama că sunteți în plenul consiliului local Timișoara? Încercați să reluați ședințele din urmă cu 2 sau 3 ani să vedeți ce însemna o ședință de consiliu local. Ați dus într-un derizoriu total. Cum adică nu contează ce au discutat liderii de grup? Păi puneți-vă șefi pe toți și mergeți de mână ca la grădiniță, dar eu cred că contează. L-ați făcut pe dl. Primar să fugă din ședință, a plecat din ședință să nu asiste la circul făcut de dvs. De ce vă este frică să aveți un dialog și o dezbatere? Ce vă poate face ? E o colegă din opoziție. Cu ce vă deranjează un act democratic? Sunteți totuși în Timișoara, când veți descoperi acest fapt? E un oraș al libertăți, înseamnă și libertatea cuvântului, a dialogului de ce sunteți cu pumnul în gură față de celălalt care poate are altă opțiune? Nu vă dați seama că reprezentați nu un grup de 5-6 cu interese imobiliare? Reprezentați câțiva zeci de mii de timișoreni care nu înțeleg.

**Dna. ROMOCEAN**: Vă rog să vă abțineți. Ce interese imobiliare am? Cine duce în derizoriu această ședință? Grupul USR PLUS își respectă promisiunile domnule Tabără am convenit în momentul când ați fost ales președinte de ședință că următorul președinte de ședință va fi de la USR. Noi ne respectăm înțelegerea vă rog s-o respectați și dvs.

**Dl. ȚOANCĂ**: Nu dna Romocean stabilește ce e de interes pentru cetățeni și ce nu, grupul USR PLUS nu își respectă înțelegerile din moment ce își schimbă cuvântul dat din spatele ușilor închise și din plen și de aceea o să propun un calendar pe partide. Dacă acest lucru e deranjant mă abțin. Cine vine să spună ce e reprezentativ pentru oraș și să se erijeze în așteptările opiniei publice ar fi bine să le facă în privat.

**Dna. ILIESCU**: În primul rând confirm ce au spus colegii de la PNL și PSD, în al doilea rând îi atrag atenția d-nei Romocean că habar nu are câți lideri de grup a avut USR, să nu mai susțină că au fost doar doi că au fost trei. Cred că l-a omis pe dl.Meșter deci dânsaeal treilea lider. Noi toți am înțeles faptul că nu contează cuvântul USR-iștilor în general că sunt ei lideri de grup viceprimari dar al nostru al celorlalți eu cred căm avem altă părere, eu personal am altă părere și îi spun d-nei Romocean că cuvântul unui om contează mai mult decât 10 contracte încheiate. Eu țin mult, e o chestie de onoare de demnitate când bați palma de gentelman agrement dar se aplică și în consiliul local să știți. Luând în considerare ce s-a menționat aici șieu insist pe ce spune dl. Țoancă și ar trebui să tranșăm povestea aceasta să avem predictibilitate dacă nu vă țineți cuvântul nu vi l-ați ținut nici pe cel dat la începutul mandatului nici pe cel dat în August anul trecut, am înțeles până aici așa am funcționat dar de acum încolo cum funcționăm? Nu credeți că ar fi important și ar trebui public în această ședință doamnă pentru că pe urmă degeaba îl invitați dvs pe dl. Țoancă la discuții. Pentru ce să avem? Să ne pierdem timpul cu voi, păi înseamnă în virtutea a ce s-a discutat până acum că orice am discuta mâine sau peste o lună ar fi schimbat și...care ar fi problema? Deci e important și raportându-ne la cum decurg ședințele. Mie îmi place cu câtă seriozitate dna Romocean îl invită pe dl Tabără să nu mai permită domnule să se facă acuzații de interese, domnule chiar nu vă este rușine? Tocmai dvs?

**Dl. LULCIUC:** Constatăm o altă premieră negativă marca USR în Timișoara faptul că grupul politic din cadrul consiliului local nu-și respectă cuvântul dar sunt sigur că dl.Lațcău face parte din adevărata categorie de oameni noi în politică și va refuza propunerea pentru că dânsul își respectă cuvântul, sper să nu mă înșel, știu că sunteți un om de cuvânt. Grupul PNL își respectă cuvântul dat și militează pentru a ne respecta cuvântul. Dați dovadă că sunteți un om de cuvânt!

**D-na ILIESCU:** Ma surprinde faptul ca tocmai doamna Paula Romocean care, inclusiv personal aduce tot felul de acuzatii privind tot felul de interese, in frunte cu domnul viceprimar Latcau care ..nu exista sedinta in care sa nu faca acuzatii de genul asta, cand vine vorba despre USR si interesele USR e foarte surprinsa si revoltata si indignata ca ne permitem sa aducem in discutie interesele lor.

**Dl. LULCIUC**: Veti vedea ca domnul Latcau este un om de onoare si isi va respecta cuvantul.

**Dl. SANDU**: Din pacate traim un moment trist in istoria orasului Timisoara, un oras recunoscut pentru toleranta sa. Doamna Romocean vorbeste despre flexibilitate, tolerant, etc Exact grupul pe care il reprezinta sunt cei care au schimbat tot ce putea fi schimbat. Nu stiu daca mai exista ceva in functionarea Consiliului Local care sa nu fi fost calcat in picioare de acest partid si majoritatea pe care o are dar este clar ca este o pat ape toata istoria orasului nostru.

**D-na ROMOCEAN**: Vreau sa va spun ca in 2019, PNL a condus sedintele de 10 luni din 12 iar in 2020 din cele 10 luni de sedinte, PNL a condus 8 luni. Deci, democratia a functionat.

**Dl. DIACONU**: PNL a continuat si dupa aceea. Eram in pandemie.

**Dl. LATCAU:** In momentul in care am avut aceste discutii incercati cu aceleasi argumente patetice . Discutia a fost si este legata de algoritm.

Domnule Tabara sa nu uitati ca sunteti viceprimar al unei administratii USR Plus. In cazul in care alianta nu mai functioneaza in Consiliul Local, primul pas pe care trebuie sa-l faceti este sa va dati demisia.

Macar sa mimam ca avem aceasta alianta functionala.

**Dl. TABARA**: Va multumesc pentru aceasta lectie politica pe care incercati sa ne-o dati de fiecare data, incercati la fiecare sedinta sa faceti pe un mare analist politic si din pacate esuati de fiecare data. Stiti foarte bine De ce? Cum ? si Cine? A indepartat PNL –ul de langa dumneavoastra, cu Raul Ambrus, prin care v-ati dorit doar totalitarism si sa aveti putere absoluta in Consiliul Local.

Am intrat sa facem reforma si sa venim cu oameni noi, domnule Latcau. Am venit cu aceeasi oameni in consilii de administratie, nu am respectat niciodata concursurile la consiliile de administratie si …. I-ati mutat la Horticultura, de la Horticultura la Piete.. e foarte bine ceea ce ati facut.

Pana acuma nu a cazut niciun proiect administrativ propus de USR, singurele discutii contradictorii au fost pe mizilicuri de genul acesta…cine conduce o sedinta de Consiliu Local. Noi militam pentru o chestiune democratic si pentru a nu inchide gura niciunui om din opozitie, chiar daca are5% nu inseamna ca sunt in alianta cu Pro Romania. Dumneavoastra sunteti cei care aveti in C.A. PIETE, secretar general AUR.

Noi votam tot ceea ce inseamna proiect bun pentru Timisoara.

Supun la vot cele 2 proiecte.

**Dl. TOANCA**: Imi pare rau ca domnul primar care era garantul acelui grup in care noi, pana cel putin in urma cu 6 luni luam anumite decizii, vad ca si-a delegat din nou responsabilitatile si vreau sa spun ca administratia publica locala nu se face la “fara frecventa”.

**Dl. TABARA**: Supun la vot. Cele doua propuneri sunt : domnul Ruben Latcau si Roxana Iliescu.

* 14 voturi pentru Ruben Latcau
* 13 voturi pentru Roxana Iliescu

TEHNIC: Avem un total de 26 voturi, 1 vot nul

* 14 voturi pentru doamna Paula Romocean
* 11 voturi pentru doamna Roxana Iliescu Total: 25 voturi

**Dl. ILIESCU**: Doresc sa i multumesc colegului Radu Toanca pentru nominalizarile facute si le multumesc si colegilor care mi-au dat un vot de incredere.

**Dl. TABARA**: Supun la vot

* 15 voturi pentru
* 1 vot impotriva Total : 21 voturi
* 5 abtineri

**PUNCTUL 12 AL ORDINEI DE ZI**

1. **Plângerea prealabilă nr. SC2022 – 1791/26.01.2022 a doamnei Tăranu Claudia Camelia prin care se solicită revocarea în parte a Hotărârii Consiliului Local nr. 540/23.12.2021 privind majorarea cu 300% a impozitului pe clădiri începând cu anul 2022, pentru imobilul situat în Timișoara, Florimund Mercy nr.4, ca urmare a constatării stării tehnice de clădire neîngrijită.**

**Dl.TABARA:** Cine este pentru admiterea plangerii?

* 1 vot pentru
* 16 voturi impotriva Total 19 voturi
* 2 abtineri

**PUNCTUL 13 AL ORDINEI DE ZI**

1. **Plângerea prealabilă nr. SC2022 – 2099/31.01.2022 a numiților Stefani Emanuel-Viorel și Stefani Oana-Patricia prin care se solicită revocarea în parte a Hotărârii Consiliului Local nr. 538/23.12.2021 privind majorarea cu 300% a impozitului pe clădiri începând cu anul 2022, pentru imobilul situate în Timișoara, Str. Mărășești nr.12, ca urmare a constatării stării tehnice de clădire neîngrijită.**

**Dl. TABARA**: Cine este pentru admiterea plangerii?

* 18 voturi impotriva
* 1 abtinere Total: 19 voturi

**PUNCTUL 14 AL ORDINEI DE ZI**

1. **Plângerea prealabilă nr. SC2022 – 2020/28.01.2022 a numiților Olariu Gheorghe, Olariu Fira și Staiculescu Călin, prin care se solicită revocarea Hotărârii Consiliului Local nr. 540/23.12.2021 privind majorarea cu 300% a impozitului pe clădiri începând cu anul 2022, pentru imobilul situate în Timișoara, Florimund Mercy nr. 4, ca urmare a constatării stării tehnice de clădire neîngrijită.**

**Dl. TABARA:** Cine este pentru admiterea plangerii?

* 18 voturi impotriva
* 1 abtinere

**PUNCTUL 15 AL ORDINEI DE ZI**

1. **Plângerea prealabilă nr. SC2022 – 2975/08.02.2022 a doamnei Dănoiu Oana prin avocat Radu Simionovici, prin care se solicită revocarea în parte a Hotărârii Consiliului Local nr. 459/16.12.2021 privind stabilirea impozitelor și taxelor locale în Municipiul Timișoara pentru anul 2022.**

**Dl. TABARA:** Cine este pentru admiterea plangerii?

* 3 voturi pentru
* 15 voturi impotriva
* 2 abtineri

**PUNCTUL 16 AL ORDINEI DE ZI**

1. **Plângerea prealabilă nr. SC2022 – 2974/08.02.2022 a S.C. EUSKALTEL S.R.L. prin avocat Radu Simionovici, prin care se solicită revocarea în parte a Hotărârii Consiliului Local nr. 459/16.12.2021 privind stabilirea impozitelor și taxelor locale în Municipiul Timișoara pentru anul 2022.**

**Dl. TABARA:** Cine este pentru admiterea plangerii?

* 3 voturi pentru
* 15 voturi impotriva
* 2 abtineri

**PUNCTUL 17 AL ORDINEI DE ZI**

1. **Plângerea prealabilă nr. SC2022 – 2971/08.02.2022 a domnului Peia Bogdan prin avocat Radu Simionovici, prin care se solicită revocarea în parte a Hotărârii Consiliului Local nr. 459/16.12.2021 privind stabilirea impozitelor și taxelor locale în Municipiul Timișoara pentru anul 2022.**

**Dl. TABARA:** Cine este pentru admiterea plangerii?

* 3 voturi pentru
* 15 voturi impotriva
* 2 abtineri

**PUNCTUL 18 AL ORDINEI DE ZI**

1. **Adresa nr. SC2022-2784/04.02.2021 a S.C. Colterm S.A privind Raportul de control nr. 26210/23.12.2021 și Decizia nr. 59/20.01.2022 emise de directorul Camerei de Conturi, încheiate în urma acțiunii de control cu tema ”Verificări cu privire la aspecte legate de gestionarea elementelor patrimoniale ale entității” la Compania Locală de Termoficare S.A- în Insolvență.**

**Dl. DIACONU:** Este primul raport al Curtii de Conturi care ni se aduce la cunostinta si nu e facut la Primaria Timisoara. Din cate stiu eu, exista obligatia legala ca rapoartele Curtii de Conturi pentru misiunile din cadrul primariei Timisoara sa fie aduse la cunostinta consilierilor locali. Cred ca s-au desfasurat pana acuma vreo 3 si niciunul dintre rapoarte nu a ajuns vreodata in format doar de citit sau in format de dezbatere in cadrul Consiliului Local. Nu am vazut niciunul dintre ele si ma intreb care este motivul?

**PUNCTUL 19 AL ORDINEI DE ZI**

1. **Raport de activitate pentru anul 2021 al doamnei consilier Ana Munteanu, cu nr.CS2022-2/07.02.2022.**

S-a luat la cunostinta.

**PUNCTUL 1 AL ANEXEI LA ORDINEA DE ZI**

**Privind aprobarea Protocolului de colaborare între Municipiul Timișoara și Asociația  Institutul Intercultural Timișoara, respectiv Fundația Județeană pentru Tineret Timiș în scopul promovării Campaniei de buget participativ “Timișoara Decide!”**

**Dl. TABARA:** Supun la vot.

* 25 voturi pentru

**PUNCTUL 2 AL ANEXEI LA ORDINEA DE ZI**

**Adresa nr. SJ2022-304/14.02.2022 a Direcției Clădiri, Terenuri și Dotări Diverse, Compartiment Spații cu altă destinație , privind nominalizarea a 3 membri titulari și 2 membri supleanți în cadrul Comisiei pentru vânzarea spațiilor comerciale sau de prestări servicii ce cad sub incidența Legii nr. 550/14.10.2002.**

**Dl. TABARA:** E nevoie de mai mult de 14 voturi

**Dl. LULCIUC**: Grupul PNL il propune pe domnul Stefan Sandu iar ca membru supleant il propune pe domnul Dan Diaconu.

**D-na ROMOCEAN**: Eu o propun pe doamna Rodica Militaru. Ca supleanti: David Emanuel si Jorge Gonzalez

**Dl. NEGRISANU**: O propun pe doamna Romocean Paula.

**D-na DRAGOI**: Conform adrsesi este nevoie de 2 membri supleanti. 3 membri titular si 2 membri supleanti.

**D-na ROMOCEAN**: Renuntam noi la o persoana, o sa ramana supleant doar Emanuel David.

**Dl. TABARA**: Supun la vot.

**D-na DRAGOI**: Nu este un proiect de hotarare, nu necesita un vot. Se vor consemna intr-un extras din procesul verbal propunerile dumneavoastra.

**Dl. TABARA**: Supun la vot in ansamblu.

**Dl TOANCA**: As propune-o pe d-na Roxana Iliescu sa faca parte din aceasta comisie. Cu asentimentul doamnei, desigur.

**D-na ILIESCU**: Accept propunerea, multumesc.

**Dl. LULCIUC**: Retragem noi propunerea pentru domnul Sandu pentru ca in spiritul democratiei apreciem implicarea tuturor colegilor si doamna Roxana Iliescu sunt convins ca va face treaba buna in aceasta comisie.

**Dl. TABARA**: Va rog sa se consemneze si atunci ramane Stefan Sandu supleant in locul domnului Diaconu. Sunteti de acord domnule Diaconu sa va retrageti?

**Dl. TABARA:** Da.

**D-na ROMOCEAN**: Va multumesc frumos colegii.

**D-NA DRAGOI**: Va rog sa mai repetati compenenta comisiei.

**Dl. TABARA**: Roxana Iliescu, Rodica Militaru si Paula Romocean, titular

Emanuel David, Jorge Gonzalez si Stefan Sandu.

**D-na DRAGOI**: Aici era nevoie doar de 2 membri supleanti.

**D-na ROMOCEAN**: Retrag propunerea pentru Jorge Gonzalez

**Dl. TABARA**: Emanuel David, si Stefan Sandu - supleanti

**Dl. TABARA**: Avem componenta completa. Putem sa reluam procedura de vot pentru aceasta adresa ca sa nu fie interpretari.

* 23 voturi pentru

**PUNCTUL 3 AL ANEXEI LA ORDINA DE ZI**

**Proiect de hotărâre privind desemnarea reprezentanților Consiliului Local al Municipiului Timișoara în Comisia de evaluare a probei de interviu, a concursului pentru ocuparea funcțiilor vacante de director și director adjunct din unitățile de învățământ preuniversitar de stat de pe raza municipiului Timișoara, sesiunea ianuarie-aprilie 2022.**

**Dl. DIACONU:** Este un proiect care ne arata din nou cat prêt se pune pe consiliul local. Sigur ca exista 14 si restul…Nu as comenta numele de pe acea lista ci procedura. care s-a transformat intr-un proiect in care ti se pune o lista in fata. Ma intreb cine a facut lista? Domnul Duma?

Oare consilierii locali nu mai au nimic de spus din acest punct de vedere?

Oamenii de pe acea lista sunt niste oameni onorabili si chiar potriviti pentru un astfel de job. Dar, mai exista vreun proiect in care Consiliul Local mai are ceva de spus sau e in continuare doar 14 si restul?

**Dl. TABARA:** Supun la vot.

* **20 voturi pentru**
* **1 abtinere**

**PUNCTUL 4 AL ORDINEI DE ZI**

**Proiect de hotărâre privind  reatribuirea cu contract de închiriere, pe o perioadă de un an a spațiului situat în Timișoara ,str. Proclamația de la Timișoara , nr.1, ap.1,  către  ASOCIAȚIA CIVICĂ ȘI UMANITARĂ MÂNA AJUTĂTOARE – ACUMA.**

**Dl. TABARA:** Supun la vot.

* **25 voturi pentru**

**PUNCTUL 5 AL ANEXEI LA ORDINA DE ZI**

**Proiect de hotărâre privind aprobarea Planului de selecție – componentă integrală, Profilului Consiliului de Administrație și Profilului Personalizat al membrilor Consiliului de Administrație al SC Drumuri Municipale Timișoara S.A.**

**Dl. LULCIUC:** As vrea sa revin cu acel amendament pentru care tot insist si fac apel la transparenta. As vrea, atunci cand selectia este finalizata sa ni se prezinte CV-urile tuturor candidatilor , dar si modul in care a fost punctat fiecare candidat de catre fiecare mebru din Comisia de evaluare.

**D-na ROMOCEAN**: Am vrea sa vedem CV-urile celor care participa la concurs.

**Dl. TABARA:** Supun la vot amendamentul domnului Lulciuc.

* 12 voturi pentru
* 10 voturi impotriva
* 2 abtineri

**D-na MARIS**: Nu am putut vota, s-a intrerupt.

**Dl. TABARA**: In acest caz voi relua votul.

* 13 voturi pentru
* 14 voturi impotriva

**Dl. MOSIU**: Nu am inteles, doamna Paula Romoceanu doar CV , fara punctaj?

Care ar fi loggica? Avem de ascuns ceva?

**D-na ROMOCEAN**: Punctajul total al avem, sa cunoastem si CV-urile oamenilor cred ca este suficient.

**Dl. MOSIU**: Nu inteleg ce va deranjeaza? Avem dreptul sa stim si punctajul. Este vorba de transparenta

**Dl. TABARA**: S-a votat deja amendamentul. Supun la vot amendamentul doameni Romocean:

* 18 voturi pentru
* 3 voturi impotriva
* 2 abtineri

Supun la vot proiectul in intregime.

* 22 voturi pentru
* 2 abtineri

**PUNCTUL 6 AL ANEXEI LA ORDINA DE ZI**

**Proiect de hotărâre privind aprobarea documentației tehnico-economice-faza SF pentru obiectivul „Amenajare teren de fotbal situate în Timișoara , str. Mircea cel Bătrân, nr. 114.**

**Dl. NEGRISANU**: Este un proiect de interes pentru Comisia de Urbanism. Proiectul sta la baza SF-ului. Pe Drive am primit doar partea scriptica. Din discutiile cu executivul am inteles ca exista o urgenta legata de acest proiect, referitor la o finantare CNI. Sunt cateva inadvertente acolo care trebuie remediate daca se merge la o finantare. Certificatul de Urbanism este emis pentru Autorizatia de Constructie, nu pentru SF, nu exista inca avizul de la Mediu, exista doar o decizie de incadrare iar pe Solutia propusa de proiectant ENEL-ul nu accepta modul in care s-a organizat parcarea. Fiind un proiect pentru oras, un proiect public, este foarte important ca la urmatoarele faze, proiectarea sa nu fie atribuita prin atribuire directa sau prin licitatie cu criteriul cel mai mic prêt, iar daca nu se poate organiza un concurs pentru acest proiect, rugamintea mea este cas I criteriile pentru licitatie sa fie un criteriu combinat, raportul prêt-calitate, nu cel mai mic prêt.

**Dl. TABARA**: Acele remedieri se vor face cu siguranta, incercam sa obtinem finantare de la Compania Nationala de Investitii si cu sprijinul Federatiei Romane de Fotbal. Acesta este motivul pentru care ne grabim, dar vom face si corecturile necesare.

Supun la vot.

* 26 voturi pentru
* 1 abtinere

**DL. TABĂRĂ:**  V-aș solicita să vă spuneți punctul de vedere, dar să fiți oarecum conciși.

**DL. MOȘIU:**  Aș face o întrebare către dl. Viceprimar Lațcău și revin cu o rugăminte din partea cetățenilor: molozul din fața clădirii Operei sau a teatrului Național, când considerați dvs. că va veni acea zi pe care o merită orașul, să se ridice? Au apărut poze că s-a dat schela jos. Molozul însă a rămas. Ore chiar este firesc? Merită Timișoara așa ceva? Din 15 decembrie s-a dat schela jos și molozul este tot în fața intrării. Am înțeles cu poarta că se va vopsi, dar este atât de complicat ca acel moloz cu doi europaleți cineva să-l ia de acolo. E ruptă folia aceea, sunt bucăți din vechea fațadă, mici de 10 cm. Haideți că facem un efort, aveți atâtea organizații ONG -uri, dacă fiecare ia o plasă cu moloz, în două ore a curățat acolo.

**DL. DIACONU:** Sunt mai multe lucruri și îmi pare rău că la acest punct dl. Primar nu este alături de noi, pentru că unele sunt, cred eu extrem de importante. Am constatat cu stupoare faptul că organizați dezbatere publică pe administrația de școli spitale și pe organigramă. Administrația Școli – Spitale a fost în Comisia 1, a căzut pe motive de crasă lipsă de legalitate a acestui proiect. Am lăsat articolele de lege acolo, care sunt încălcate fragrant cu privire la organizarea sistemului de creșe. În Legea 17 din 2022, undeva în 15 ianuarie apărută, creșele sunt unități de învățământ, parte din rețeaua școlară. Nu pot fi parte dintr-un serviciu public cu sau fără personalitate juridică. Legea s-a modificat și se pare că nimeni nu mai consultă un i legis în Primăria asta, mai nou. E inadmisibil, e totuși o lege din 15 ianuarie, e adevărat că ordonanța anterioară prevedea posibilitatea să fie aceste instituții publice locale, dar legea este publicată în Monitorul Oficial, trecând peste faptul că există totuși niște clarificări cu privire la competențele pe care le are o autoritate publică locală, dar competența în sine este importantă. Pe mine nu mă deranjează că vă doriți să modificați curricula, doar că lucrul nu este posibil pe competențele pe care autoritatea publică locală le are, iar asta este în sine ilegal pentru că sunt niște caracteristici ale competenței. Nu poți să-ți arogi competențe pe care o altă instituții le are, pentru că asta înseamnă că plătești niște salarii către niște oameni care fac niște lucruri pe care nu ar trebui să le facă, dar în principal e problema de organizare a sistemului de creșe și sunt convins că ulterior, pentru că eu cel puțin nu cred că am să le mai las așa, chiar dacă aveți 14 voturi, probabil că e normal să începem să le sesizăm în contencios administrativ, dacă ele încalcă flagrant legea din punctul acesta de vedere. Apoi veți spune că da, sistemul vechi de partide este de vină că nu puteți să reformați instituția, dar lucrurile acestea vi le-am semnalat și în scris de 2 săptămâni și mergeți în continuare pe aceeași idee de a continua un proiect ce sfidează legea educației Naționale și nu e orice fel de lege aceasta.

Aceasta ar fi prima interpelare și am să vă rog să vă gândiți cu atenție pentru că Administrația Școli - Spitale în sine afectează și restul organigramei, pentru că mutați niște posturi de acolo, ș.a.m.d. Dacă ea se va dovedi ilegală, veți rămâne și cu organigrama în aer.

De asemenea, astăzi mai după prânz am urmărit cu drag minunata și epica inaugurare a diverselor obiective culturale. Am văzut cu drag cum s-a reinventat roata, n-aș spune că s-a reinventat apa caldă, că este un cuvânt tare urât de spus pe aici prin Timișoara și trecând peste această reformă, din nou, a unor lucruri care sunt valabile de câțiva ani, sunt câteva întrebări pe care le-aș avea, cu privire în primul rând la infrastructura culturală și anume cine a hotărât ca Cinema Timiș să fie lansat în licitație de execuție după câteva luni de zile, astfel încât să nu mai existe nicio posibilitate ca în anul capitalei culturale, cel puțin în prima lui jumătate, acest cinematograf să fie funcțional în condițiile în care spectacole nu prea avem.

Iar cel de-al doilea lucru ține, fără supărare de dezastruosul program curatoriat deja pentru anul 2023. Nu știu câți dintre dvs ați apucat să îl parcurgeți, dar, din punctul meu de vedere, nu că nu are artificii, cum spunea dl. Primar, nu are nici măcar pocnitori. Este un program de-a dreptul lipsit total de atractivitate, care nu aduce niciun eveniment important, iar toate zonele din programul cultural, care ar fi trebuit să aducă atractivitate și turism și măcar un interes din partea cetățenilor Timișoarei în acest program cultural, urmează să fie confirmate prin diverse concursuri naționale, nu se și cine cum va face. Deschiderea este împinsă de aproape s-ar putea face odată cu închiderea anului 2023, 24 februarie, e ceva de noaptea minții. Ca să rezum, aș solicita, în conformitate cu legea și cu Codul Administrativ, un raport detaliat al activității centrului de Proiecte, pe anul trecut. Aș solicita ca toate documentele care prevăd bugete, concursuri din partea Centrului de Proiecte să fie trecute prin Consiliul Local, nu conform Ordonanței 51 ci conform codului Administrativ care spune exact care sunt competențele Consiliului Local în organizare, buget, transparență și zona de control a unui serviciu public, așa cum înțeleg că este Centrul de proiecte, incluzând modalitatea de plată a curatorilor și în ce a constat procesul de curatoriere a acestui program cultural, care dacă rămâne așa, din punctul meu de vedere va însemna, din păcate nimic în 2023. Mulțumesc.

Și o ultimă întrebare. Aș vrea să știu, ieri a fost o dezbatere publică, cu 2 cetățeni, din care unul dintre ei, un profesionist al transparenței și al dezbaterii, dl. Nicosievici, care nu a venit pentru dezbaterea publică a bugetului ci pentru că e până la urmă un element important al construcției sale de profesor și de om cu calități în zona de transparență. Întrebarea este ce ați dezbătut ieri pentru că Legea 52 spune că se dezbate un proiect de hotărâre de consiliu local. În cazul nostru, ori proiectul nu există. Proiectul nu e afișat pe site-ul instituției, e făcută o pagină buget. Primariatm.ro, nu a intrat în dezbaterea comisiilor, nu există un proiect de hotărâre de consiliu local, pe care să îl fi văzut și atunci mă întreb la ce ați făcut procedura de dezbatere publică?

**DL. CĂLDĂRARU:** Eu am să intervin pe o problemă care cred că ne interesează pe toți și se referă la investițiile imobiliare care se fac în Timișoara. Poate mă lămurește dl. Arhitect Șef câte adăposturi de protecție civilă are Timișoara și dacă nu ar fi bine să reglementăm ca la eliberarea PUZ-urilor sau și a autorizațiilor de construcție, să fie prevăzute obligatoriu aceste adăposturi de protecție civilă. Înainte noi le spuneam ALA. Rog pe dl. Arhitect Șef să îmi răspundă să știm și noi dacă în dezvoltările acestea imobiliare noi, mai ales la P+N sunt prevăzute și aceste adăposturi de protecție civilă.

**DL. NEGRIȘANU:** Am să vă răspund eu, dl. Căldăraru, dacă se poate. Toate clădirile cu subsol sunt obligate prin lege să aibă adăpost de apărare civilă, deci ar trebui să fie o sumedenie de ele în oraș. Este o lege națională.

Ce voiam de fapt să vă propun, este o propunere către compartimentele din Primărie care gestionează fondul construit aflat în proprietatea municipiului. Propunerea se referă la o măsură urgentă și extrem de simplă, dar în același timp foarte eficientă pentru partea de economisire a energiei în construcțiile vechi, în special în cele publice, școli și spitale. Această măsură am identificat-o împreună cu colegii din consiliul de Administrație de la CNB, confruntându-ne acolo cu problema pe care o știm cu toții.

Ce am observat noi în Consiliul de Administrație, este că în o treime din clasele aflate în acea clădire, care erau la etajul doi, direct sub acoperiș, temperatura era mai scăzută decât în toate celelalte clase. Din practica profesională eu știu că la clădirile istorice, care nu sunt reabilitate pierderile de căldură prin acoperiș pot fi și la 35% din totalul de energie. Cu bunăvoința și concursul celor din direcțiunea de la Colegiul Național Bănățean am vizitat podurile acestor corpuri de clădire și am constatat că nu există deloc izolație, practic, am putea zice că din punct de vedere termic clasele acelea stau sub cerul liber. Nu sunt chiar de specialitate în domeniul acesta, dar am găsit pe net un simulator, un soft de termotehnică și a rezultat că dacă am izola cu 20 de cm de vată minerală aceste poduri, consumul de energie pentru încălzirea clădirilor și a spațiilor de sub pod ar scădea la jumătate, fără reabilitarea fațadei și schimbarea ferestrelor, doar pur și simplu așezând vată în pod.

La nivelul acestei clădiri, spre exemplu, pentru Colegiul Național Bănățean înseamnă o reducere de 25% a necesarului de energie și implicit a facturilor aferente și nu cred că Colegiul Național Bănățean e un caz singular, sunt convins că sunt mai multe clădiri vechi care se află în această ipostază. Revin la propunerea mea către compartimentele din primărie și anume pur și simplu să așezăm un strat termoizolant în podurile clădirilor și ce e important e că acesta nu este un proiect de investiții nu e un proiect de reparații, pentru că să așezi vată minerală în pod nu presupune autorizație de construcție, nu presupune să faci un SF, nu presupune să faci licitație. Aceste lucrări se pot face pur și simplu pe bugetul de reparații al clădirilor. De exemplu, pentru Colegiul National Bănățean ar veni un cost undeva la 10 euro pe mp. Ceea ce ar însemna la suprafața pe care o au ei un cost de 30 de mii de euro pentru o școală de 11 mii mp. in care învață 2500 de elevi. La actualele facturi cred că e vorba de 4 luni de iarnă în care s-ar amortiza această investiție.

Ce vreau să subliniez este că în spiritul Legii 50 privind autorizarea construcțiilor acest lucru nu are nevoie de autorizație. Mai mult, fiind vorba de vată minerală sau vată bazaltică, din punct de vedere al PSI se îmbunătățesc condițiile existente în clădirile respective. De aceea, rugămintea mea este către compartimentele PMT, să faceți un inventar al construcțiilor care au o vechime mai mare de 50 de ani, care au un pod neizolat și în care funcționează instituții publice și aș vrea să întocmim împreună un plan prin care în această vară să putem face o operațiune de izolare a acestor poduri, acolo unde nu sunt izolații, pentru că de exemplu în iarna aceasta dacă am fi avut aceste poduri izolate, probabil nu am fi avut nevoie să mutăm copiii în online, sau să facem tot felul de exhibiții. Mulțumesc și vă rog să trimiteți această propunere către colegii care se ocupă de gestiunea fondului construit.

**D-NA ILIESCU:** Doresc să revin la ceea ce am solicitat acum o lună de zile și e o situație despre care v-am vorbit, de pe str. Eric Badeer. Am depus un memoriu și o solicitare către dl. Arhitect Șef, un memoriu asumat de peste 200 de persoane și vreau să sesizez faptul că nici până în zi de azi nu am primit niciun răspuns, nicio convocare și niciun refuz, liniște totală. Dacă vis a vis de mine acesta este respectul, măcar vis a vis de cetățenii din zona Eric Baader care și–au asumat memoriul respectiv și au sesizat problema, problemă pe care ei o tot sesizează de 3-4 ani de zile, dar trecem peste detaliul acesta. Măcar din respect pentru acei timișoreni solicit încă o dată un răspuns din partea d-lui Arhitect Șef și a Direcției de Urbanism.

**DL. ȚOANCĂ:**  Am o interpelare scurtă și de data aceasta solicit un răspuns în scris în termen de 3 zile. Am făcut această interpelare de două ori, am reiterat-o. Am făcut-o prima oară în luna august, am reiterat-o în luna octombrie și nu am primit din păcate niciun răspuns, iar dacă problema nu se va soluționa, am să cer și sancțiuni la adresa funcționarilor publici care lucrează la această problemă. Dacă vă amintiți cu toții, în vara anului trecut am anulat prin intermediul unui proiect de hotărâre de consiliu local fostul regulament de comerț stradal pe spațiile publice. Primăria a purces și a demolat zeci și sute de astfel de amplasamente ilegale, am salutat și atunci această inițiativă și am spus că cine nu este în regulă cu actele trebuie să intre în legalitate. Au trecut 7-8 luni de la acel demers și deși am avut promisiune atât din partea d-lui Matei Creiveanu, care coordonează această operațiune, am înțeles că mai este implicată Direcția de Urbanism, Direcția de Patrimoniu și nu s-a întâmplat nimic. Mi se pare ușor cinic să demolezi, să pui la pământ o mică industrie din Timișoara, de flori, de zarzavaturi, de fructe, de legume, de ziare ș.a.m.d. și să nu pui nimic în loc, să nu ai o viziune, sau să o ai, dar să întârzii să o prezinți și primăvara bate la ușă, să nu faci acele caiete de sarcini pentru a scoate amplasamentele la licitație. Ș.a.m.d. De aceea solicit un răspuns secretariatului consiliul local să redacteze mâine către cei nominalizați de mine această solicitare, iar dacă în termen de 3 zile nu se va formula un răspuns scris, sau nu ni se va livra proiectul de hotărâre de consiliu local, mi se pare prea mult și voi cere sancțiuni pentru că mi se pare o bătaie de joc la adresa micilor comercianți din Timișoara.

**DL. SANDU:**  Aș vrea să atrag atenția și să reamintesc executivului că în cursul săptămânii trecute pe pagina Ministerului Energiei a fost plantat programul pentru investiții în energie cu fonduri din PNRR pentru capacități de producție de energie electrică din surse regenerabile, capacități de funcție de cogenerare și este o întreagă gamă de investiții care se pot face, inclusiv hidrogen verde. Mi-aș dori și sper ca specialiștii din Primărie, cei din Direcția tehnică în special să coopteze și colegi sau cadre din cadrul universităților din oraș și să găsească posibilități de implementare pentru a putea utiliza și noi ca oraș o parte din acești bani puși la dispoziție. Cred că ne dorim cu toții să avem o pondere cât mai mare a energiei verzi în oraș. Este o energie care odată produsă ne stă la dispoziție o lungă perioadă de timp cu costuri foarte reduse , deci avem un șir întreg de avantaje. Gama de posibile investiții este foarte mare, se pot accesa proiecte care să vizeze atât obiective mici cât și obiective foarte mari, deci cred că depinde de capacitatea noastră de a gândi și iniția proiecte pe acest fond.

**DL. LULCIUC:**  Toate interpelările mele, deși cu toții știm că adevăratul primar este dl. Lațcău, dar toate interpelările mele se adresează d-lui Fritz. Îmi pare rău că nu a putut să stea până la sfârșitul ședinței, dar am văzut că este la cinema. Îi urez vizionare plăcută și aștept răspuns în scris de la dânsul. Revin a patra oară cu întrebarea, ce se mai întâmplă cu Baza Sportivă din Lipovei. Revin a doua oară cu întrebarea când se reabilitează strada Orșova? Revin a doua oară cu întrebarea dacă vom lua vreodată în calcul construirea de locuri de parcare între strada Lisabona și strada Aleea ciobanului, unde efectiv este probabil un fost parc, dar acum este o tarla plină de nămol, de unde toate mașinile pleacă înnămolite spre centrul orașului. De curățenia din oraș nu aș vrea să vorbesc. Aș vrea să îi aduc aminte d-lui Fritz că fântâna din centrul orașului este ieșită din termen încă din data de 05.02 și dacă ne poate spune ce se întâmplă și acolo. Poate tot dl. Primar ne lămurește ce a făcut colegul dânsului de partid și dacă pentru anul 2020 a cumpărat vreun certificat de emisie CO2, pentru că trebuie să aducem aminte, dl. Amza, membru USR este astăzi administratorul Colterm-ului și probabil unul dintre mulții membrii USR din cauza cărora timișorenii au stat în frig. Și evident pentru mediul de afaceri toată lumea vrea să știe cum de a reușit dl. Consilier al Primarului să-și obțină autorizațiile într-un timp record și ei în continuare nu reușesc. Solicit răspuns în scris separat pentru fiecare interpelare în parte să putem redirecționa către cetățenii care ne-au sesizat lucrurile acestea. Din nou fac mențiunea că vreau răspunsuri de la dl. Primar și nu de la dl. Lațcău. Poate dl. Lațcău va candida peste 2 ani de zile și va câștiga dânsul Primăria.

**DL. LAȚCĂU:**  Aș avea o întrebare către dl. Lulciuc, că nu am înțeles între Lisabona și care stradă?

**DL. LULCIUC:**  Aleea Ciobanului.

**DL. LAȚCĂU:**  Da, știu unde este.

**DL. LULCIUC:**  Așa mi-ați zis și anul trecut că știți unde zic și nu s-a mai întâmplat nimic.

**DL. LAȚCĂU:** După atâția ani de administrație liberală, din păcate sunt foarte multe zone care au nevoie de investiții rapide. Ele nu pot fi făcute toate în același timp, dar am să trimit colegilor mei din SDM. Am să continui să răspund la interpelările formulate de consilierii locali.

**DL. LULCIUC:** Da, dar nu la ale mele. Eu aștept răspuns de la dl. Primar.

**DL. LAȚCĂU:** În legătură cu ce spunea dl. Moșiu, eu i-am și trimis poze pe net dânsului. Organizarea de șantier a fost strânsă la Operă, chiar dacă lucrarea încă nu a fost finalizată. A fost și spălată fațada operei, am refăcut acele dale din fața Operei, deși sun provizorii, astfel încât să se potrivească cu restul de model din piață deci au fost receptivi la ceea ce consilierii locali au transmis în mai multe rânduri. În acest moment lucrarea este aproape finalizată, tot ce mai avem nevoie este să finalizăm treptele. Cred că travertinul din Italia este undeva în curs de livrare și va fi montat probabil până la sfârșitul lunii martie. Ulterior va fi finalizată și poarta și atunci vom putea face recepția. Deci toate elementele care mai țin de organizarea de șantier vor fi duse. Acolo este încă un șantier activ, într-adevăr este unul care s-a redus foarte mult, dar până când nu este lucrarea în întregime finalizată nu o să putem să îl închidem de tot.

Legat de ce spunea dl. Diaconu, într-adevăr dânsul aici are dreptate. Legea a fost modificată de fapt în ianuarie și creșele au devenit de fapt unități de învățământ. Aș vrea să fac un comentariu cumva cu caracter general. La un moment dat Ministerul Educației a trimis adrese anul trecut către toate primăriile din țară dacă sunt de acord ca creșele să treacă din administrarea primăriilor în administrarea inspectoratelor iar primăria Timișoara a spus că nu este de acord, că preferă să le păstreze.

**DL. DIACONU:** Să știți că nu era atributul Primăriei Timișoara să răspundă ci era treaba Consiliului Local să răspundă, conform legii și acest lucru nu a fost pus în discuția Consiliului Local.

**DL. LAȚCĂU:**  Vă mulțumesc pentru mențiune, la fel cum a refuzat și primăria Cluj, Brașov sau alte primării de orașe mari în general. În orașele mari Primăriile investesc bani în creșe și ca atare doresc să păstreze cumva creșele în subordinea Consiliului Local și a Primăriei. Un alt motiv pentru care noi am refuzat a fost faptul că costul pe care Ministerul l-a setat pe cap de elev este sub costul prin care funcționează de fapt serviciul public de creșe, în ziua de azi, salariile educatoarelor de la creșe ar fi trebuit să scadă dacă le-am fi dat la inspectorat. Pe lângă asta, toate directoarele care sunt în momentul acesta pe creșe nu s-ar mai califica să ocupe un post de director, dacă ar trece la inspectorat. Practic toată conducerea creșelor ar fi decapitată și Inspectoratul ar trebui să numească el alți directori interimari.

Sunt mai multe lucruri care cumva nu au fost în regulă cu propunerea pe care a făcut-o Ministerul Educației anul trecut. Primăria Timișoara a refuzat, primăriile altor mari orașe au refuzat de asemenea. Din păcate Ministerul le-a luat cumva cu japca în acest moment pentru că altfel nu se poate numi această lege pe care au dat-o ei în ianuarie, care încă nu are norme de aplicare și prin care ele devin de faptunități de învățământ și atunci ca atare, în mod automat, fiind unități de învățământ se subordonează Inspectoratului Școlar. Partea asta de creșe va fi scoasă, în mod evident din votul pe care-l vom da pe organigramă și din votul pe AES . Evident că vom ține cont de această modificare care a survenit ulterior elaborării proiectului și va fi clarificat ulterior, în momentul în care vor fi și norme de aplicare.

Noi am trimis înspre Ministerul educației și înspre Inspectorat o serie de adrese prin care aducem la cunoștința inspectoratului și a Ministerului problemele pe care le va genera extrem de rapid această modificare legislativă, în sensul în care salariile vor scădea în creșe, asta va face să pierdem personal și nă mai poată oferi aceleași servicii calitative, costul pe cap de elev va scădea, plus că vom fi într-o situație bizară în care nu vom avea niciun director de creșe care să se califice pe condițiile ministerului, care sunt de 5 ani vechime pe post de conducere în învățământ. Serviciul Public creșe nu are încă 5 ani de zile de când a fost înființat și ca atare ele nu se vor putea califica pe aceste posturi. Sunt niște probleme tehnice, dar clar Serviciul creșe va fi scos din această organigramă, tocmai ca să nu avem discuții până când se clarifică partea legislativă.

Legat de Cinema Timiș eu zic că ne-am mișcat destul de repede. Evident, era bine să intre în licitație în 2019, nu a intrat, cum era bine să intre și alte proiecte și nu au intrat. Sunt convins că vom putea recupera o parte din timpul pierdut.

Întrebarea d-lui Căldăraru, câte adăposturi civile sunt în Timișoara, este o întrebare care m-a surprins, dar cumva întrebarea dvs. mi-a și deslușit anumite lucruri pe care nu le înțelegeam vis a vis de ziua de astăzi. Nu știu câți dintre dvs. consilierii locali știți că astăzi președintele Consiliului Județean cu o delegație de la ISU a mers în inspecție să viziteze niște adăposturi antiaeriene care teoretic ar fi în administrarea Primăriei. Am aflat și noi asta când au sunat la Primărie să ceară o cheie să poată intra. Cumva țin să vă precizez și dvs. și d-lui președinte al Consiliului Județean, dl. Nica, că adăposturile acestea sunt pe lege în administrarea Primăriei, dar ele de facto și de jure în proprietatea asociațiilor de proprietari. Ca atare municipalitatea nu poate să investească într-un bun care de drept este în proprietatea asociațiilor de proprietari. Nu există mod în care să putem să investim Aceeași problemă este în toate orașele din România și este aici un vid legislativ care cumva va trebui clarificat la nivel național.

Propunerea d-lui Negrișanu o consider o propunere foarte constructivă și o voi discuta și înainta mâine spre colegii mei care se ocupă de administrarea școlilor.

Legat de ce spunea dl. Țoancă de chioșcuri, să știți dl. Țoancă că în acest moment regulamentul este finalizat. Locațiile pentru ele sunt stabilite, toată documentația pentru licitații este finalizată și este finalizată cred de câteva săptămâni. Aici va veni responsabilitatea Patrimoniului, a direcției subordonate d-lui viceprimar tabără să desfășoare cât mai rapid licitația pentru adjudecarea acestor locații ca cei care au chioșcuri sau fac comerț stradal să poată să-și adjudece aceste spații.

**DL. ȚOANCĂ:**  Dar nu avem proiectul de hotărâre încă.

**DL. TABĂRĂ:**  Am făcut o adresă d-nei Magda Nicoară prin care să se facă acel proiect de hotărâre, să se stabilească locurile pentru că nu putem face o licitație atâta timp cât nu avem desemnate locurile.

**DL. LAȚCĂU:** Cred că proiectul de hotărâre va fi făcut de patrimoniu, dar nu e nicio problemă, am să vorbesc și eu.

**DL. TABĂRĂ:**  Mă lăsați să stabilesc eu locurile? Nu le stabilește urbanismul?

**DL. LAȚCĂU:** Din câte știu eu cei de la Patrimoniu au și venit cu propunerea de locații, de tipuri de chioșc.

**DL. TABĂRĂ:**  Avem o propunere, foarte bine spuneți, că Patrimoniu a făcut propuneri. Mâine dimineață am stabilit o întâlnire cu dl Primar pe această temă pentru că și pe mine mă interesează. Ceea ce ați făcut până acum un an de zile și eu am spus-o și ați ajuns să îmi dați dreptate, chestiunea cu demolarea spațiilor înainte de a avea un regulament și a avea câteva spații pe care să facem licitație, nu a dus decât un prejudiciu la bugetul local de câteva sute de mii de euro. Așa s-a întâmplat și în cazul teraselor și în cazul spațiilor pentru că pe platoul Dâmboviței, dacă îmi permiteți să vă spun două spații au fost demolate, acel aprozar și acea florărie iar restul funcționează în continuare.

Este creată și o adversitate până la urmă între oameni, adică pe unii îi demolăm și pe restul nu. Ori îi demolăm pe toți ori nu-i demolăm. V-am spus de la început că nu sunt adeptul să-i demolăm. Dl primar s-a supărat atunci, a înțeles până la urmă. Eu sunt de acord că trebuie eliberat domeniul public, sunt de acord că multe lucruri nu sunt la locul lor și trebuie făcut acest efort, dar trebuie făcut cu cap, la fel cum s-a făcut în Oradea: prima dată un regulament, un termen până la care să se intre în legalitate și condițiile de legalitate și apoi puteam face și vă asigur că 90% se demolau singuri. Acum în situația aceasta nici nu le-am ridicat, nici nu avem locurile stabilite. Facem licitație pe ce? Eu stabilesc locațiile, dacă îmi dați mie voie să le stabilesc, într-o săptămână vă garantez că am locațiile. E normal să le discutăm înainte.

**DL. LAȚCĂU:**  Locațiile sunt stabilite. Eu sunt convins că în următoare ședință de consiliu local vom vota acest proiect și în urma lui, Patrimoniul va demara procedura.

**DL. TABĂRĂ:** Să sperăm pentru că sunt mulți care stau și așteaptă și sunt mulți care trăiesc din acele afaceri.

**DL. ȚOANCĂ:**  Eu tocmai de aceea am cerut răspuns scris și am dat și un termen ușor intempestiv, de 3 zile pentru că m-am săturat de acest gen de discuții care au extrapolat acum în plen. Acest gen de discuții există la nivelul etajelor din Primărie de vreo câteva luni, exact ce am spus înainte. Trebuie să votăm, d-le Lațcău, prima oară un regulament pentru că am înțeles că există o viziune minimală...după care acel regulament are o consecință stabilirea locațiilor, are o altă consecință și aici mă refer la proiectele hotărâre într-o anumită succesiune logică și legală, caietele de sarcini.

Deci suntem foarte îndepărtați, aici era semnalul meu de alarmă, în ceea ce privește acel regulament, pentru că regulamentul pe care noi l-am invalidat în urmă cu 8 luni într-adevăr avea o grămadă de lacune. Era mai mult sau mai puțin permisiv în noua viziune vis a vis de comerțul stradal.

Bun, votăm un regulament mai puțin permisiv, dar haideți să votăm un regulament. Haideți că nu putem acest tip de comerț stradal să-l mutăm pe tot în online, cum vor unii și alții, că nu poți cumpăra legume și fructe proaspete sau ziare, la modul fizic de pe net.

Aici era primul lucru în care trebuia să vă puneți de acord. Sigur că nu e corect să aruncați la Patrimoniu că ați stabilit locațiile. Cum ați stabilit locațiile? Consiliul Local stabilește locațiile în urma acelui regulament în care spuneți: au fost 487 de astfel de amplasamente, le reducem la optezi și. Le dezbatem, le discutăm și asta e. Deci aici este semnalul meu de alarmă și nu am vrut să intru în polemică și chiar nu am vrut să vă ațâț unul împotriva celuilalt deși înclin să îi dau dreptate d-lui Tabără, dincolo de ironia noii alianțe PNL – PSD, ironia la care ați tot făcut referire în această ședință. Nu vreau să cobor nivelul discuțiilor la dezbateri politice, dar vă rog să veniți cu acest regulament, bun rău, să-l avem, că suntem mâine poimâine în luna martie, pățim ca și cu acele igluuri despre care a spus dl. consilier al d-lui primar pe probleme de urbanism că îl face dumnealui, au trecut 3 luni, a trecut iarna. Îmi pare rău că nu este dl. Primar în plen ca să își asume în calitate de Primar aceste lucruri și să ne spună un termen. Nu nouă, la dl. Tabără i se sparg în cap, lucrurile se basculează de la un etaj la altul între diferitele servicii din Primărie, pentru că este un proiect extrem de complex și funcționarii din Primărie trebuie să colaboreze foarte strâns în acest sens. De aceea am vrut răspuns scris, nu am vrut polemică și îmi cer scuze că am intervenit.

**DL. TABĂRĂ:** Nici nu cred că e vorba de polemică în cazul acesta. Aici a fost vorba de o chestiune pe care ne-o doream cu toții, viziunea și ordinea era văzută altfel. Eu așa am văzut-o întotdeauna și cred că și acum trebuie să stabilim, să facem regulamentul, să stabilim locațiile, proiectul și apoi vom putea ieși la licitații. Altfel ieșim la licitație cu ce? Am scos câteva spații, mai avem câteva spații, dar repet, azi am vorbit cu dl. Primar și am stabilit pentru mâine dimineață o întâlnire și o discuție pe acest subiect pentru a putea să demarăm. Știu că e o presiune și pe dl. Viceprimar de la cei care au fost demolați, sigur că își doresc spațiile și doresc să-și continue afacerile, pentru că sunt oameni cu probleme, sunt oameni care au trăit de 20 de ani din acele mici afaceri și au plătit taxe. Să știți că atât cât au fost de necăjiți oamenii aceia au fost și foarte serioși și au plătit toate obligațiile și către RETIM și către ENEL și către Primărie și să știți că aveau un business care se simte și în Piața de Gros. Una dintre aceste persoane cumpăra marfă de aproximativ două sute de mii de euro din Piața de Gros. Gândiți-vă la 10 din aceștia închiși că se simte și în Piața de Gros.

**DL. ȚOANCĂ:**  Corect și sunt foarte frustrați că lângă ei au rămas șmecheri care practică în continuare acest tip de comerț fără să aibă autorizație. Nu am fost consecvenți și aici mă includ și pe mine ca și consilier local, să se radă toate chioșcurile ilegale până la capăt.

**DL. TABĂRĂ:**  Dl. Sandu și d-na Iliescu au mai rămas. Dl. Lațcău răspundeți?

**DL. LAȚCĂU:**  Vă rog să repetați întrebarea, d-na Iliescu.

**D-NA ILIESCU:** Îl las pe dl. Sandu și apoi am să revin.

**DL. SANDU:** Eu am spus ce am avut de zis. Era doar a atrage atenția că a apărut ghidul de finanțare pe măsura 1-3 și să facem ceva ca să putem implementa în oraș proiecte pentru că e un domeniu de interes și ar fi păcat să ratăm acest tren.

**D-NA ILESCU:**  D-le viceprimar Lațcău, sesizam acum o lună de zile, faptul că există o hotărâre de consiliu local, încă din 2015 prin intermediul căreia s-a aprobat un PUZ, respectiv Locuințe colective, servicii și comerț din Titan-Eric Baader nr. 11 A și tot acum o lună, după multe alte demersuri pe care le-am făcut încă din august 2021, vă sesizam faptul că voi depune o cerere însoțită de un memoriu asumat de mai bine de două sute de persoane. Memoriul acesta cuprinde ceea ce oamenii au sesizat la Primărie de vreo 3 ani de zile, și anume faptul că investitorul imobiliar, care edifică acolo blocuri, nu a respectat hotărârea și PUZ-ul, care presupunea demolarea anumitor garaje, garaje care trebuiau demolate. În primul rând investitorul imobiliar trebuia să negocieze în mod direct cu proprietarii acestor garaje, să le demoleze, pentru ca spațiul respectiv unde sunt ele edificate, să se transforme într-o cale de acces, proprie dezvoltării care se face în zona respectivă. Deși am sesizat lucrul acesta, încă de la începutul lunii august, în mod extrem de ciudat și în scris și chiar printr-o întâlnire personală atât cu funcționarii din cadrul Primăriei, cât și cu dl. Arhitect Șef, între timp investitorul a venit, a solicitat emiterea unei autorizații de construire și i s-a acordat foarte repede, în contextul în care nu și-a dus la îndeplinire obligațiile din hotărâre și a întregii documentații care a stat la baza acelei hotărâri. Prin urmare, am revenit cu încă o solicitare și i-am solicitat d-lui Arhitect Șef să organizeze și să medieze o întâlnire între reprezentanții asociațiilor de proprietari, sunt trei asociații de proprietari în zona respectivă, cu acordul dumnealui să fiu prezentă inclusiv eu, dar nu este neapărat necesar, cel mai important era ca să fie prezenți reprezentanții asociațiilor de proprietari și reprezentantul dezvoltatorului imobiliar și împreună cu dl. Arhitect șef și cu persoanele desemnate de dumnealui, să se găsească o soluție pentru a se pune în ordine și a intra în legalitate tot ce se întâmplă acolo. Vom fi în situația în care dezvoltatorul va termina de edificat și ultimul bloc pe care îl are de ridicat în zonă și va chema Primăria să îi semneze procesul verbal ca să se poată intabula și mă tem că la acel moment nu prea veți avea argumente să nu îi semnați respectivul proces verbal, chiar dacă nu și-a respectat această obligație, pentru că nu este nicio prevedere legală în acest sens . ce se putea face era înainte de emiterea autorizației de construire. Prin urmare, vă solicit respectuos, dacă nu v-ați implicat până acum, implicați-vă de acum încolo și haideți să găsim împreună o soluție, pentru că este acolo, este un dezastru. E un focar de infecție. O parte dintre garaje au fost demolate, o parte nu. În locurile acelea în care au fost demolate bineînțeles că sunt acum rampe clandestine de gunoi. Am depus un set de fotografii și în vară și ulterior. De două ori am venit în audiență la dl. Arhitect Șef. Vă rog să vă implicați și haideți să găsim pentru oamenii aceștia o soluție.

**DL. LAȚCĂU:**  Eu nu cunosc speța în mod precis și nici nu este în subordinea mea Urbanismul. Am să pot să mă interesez, să vă dau un răspuns, dar aș prefera să nu mă lansez în afirmații pe această speță până nu mă uit peste PUZ, peste condițiile care au fost puse în PUZ, peste ce s-a trecut în planul de acțiuni și atunci am să pot avea un punct de vedere. În momentul acesta nu mă pot pronunța.

**D-NA ILIESCU:**  din păcate, nu există un plan de acțiuni pentru că PUZ-ul este din 2015, dar asta este situația. Vă rog să vă implicați, să luați la cunoștință documentele pe care le-am depus începând din august 2021 la Primărie și haideți să găsim o soluție.

**DL. TABĂRĂ:** Încheiem ședința de astăzi. Vă mulțumesc și îmi cer scuze de fiecare dată când nu am reușit să controlez oarecum ordinea discuțiilor. Am încercat de fiecare dată în aceste 3 luni să dau cuvântul fiecăruia dintre dvs. și să las pe fiecare dintre dvs. să își spună punctul de vedere. Îmi pare rău că de multe ori s-a ajuns la discuții inutile și care nu vizau proiecte pentru Timișoara ci lucruri mărunte. Cred că lucrurile acestea ar trebui depășite și repet stat mai mult la masă atunci când e de stat. Vă mulțumesc și să ne vedem cu bine și sănătoși la următoarea ședință.

**PREȘEDINTE DE ȘEDINTĂ SECRETAR GENERAL**

**Viceprimar COSMIN A. TABĂRĂ Jr. SIMONA DRĂGOI**